stanford-oval/wikipedia huggingface dataset:
Sign o' the Times
רקע

בטרם פירוק "הרבולושן" באוקטובר 1986, עבד פרינס על אלבום שהוקלט עם הלהקה, Dream Factory (אנ'), שנכללו בו כמה רצועות עם תרומות ושירה מובילה של וונדי וליסה (אנ') (חברות "הרבולושן"). הוצאת האלבום בוטלה לאחר פירוק הלהקה. אלבום נוסף, שהוקלט לאחר פירוק הלהקה, תוכנן לצאת בשם העט והאלטר אגו של פרינס באותה תקופה Camille (אנ')‏. גובה קול הזמרה ב־"Camille" מוסט לקול גבוה יותר כדי להסוות את קולו של פרינס לקול אחר, נשי אנדרוגיני. פרינס תכנן להוציא לאור את "קמיל" בלי לחשוף את זהותו האמיתית. לבסוף הוא משך את ידו מהפרויקט כמה שבועות לפני יציאתו המתוכננת לאור. פרינס שילב חומר משני האלבומים הגנוזים, "Dream Factory" ו־"Camille", יחד עם עוד שירים חדשים, לאלבום משולש שתכנן להוציא בשם Crystal Ball (אנ')‏, אך חברת התקליטים סירבה להוציא לאור אלבום משולש ודרשה ממנו לקצץ חומר לשם הוצאת אלבום כפול. פרינס חתך שבע רצועות והוסיף אחת חדשה: השיר "U Got the Look", החליף את רצועת הנושא וערך את ההתאמות הנדרשות. התוצאה הייתה "Sign o' the Times".
באמצע שנות ה־80 (ומעבר) פרינס היה נתון בתקופה פורייה ואינטנסיבית ביותר. לא זו בלבד שהוא כתב שירים לאלבומי האולפן שלו (וכהרגלו – הרבה מעבר למה שנכנס לאלבום. ראו מהדורת הסופר דלוקס ב"רשימת השירים"), הוא גם ליווה כמה מהם בסרטים, פיקח על הבנייה של קומפלקס האולפנים (והבית שלו) "פייזלי פארק" (אנ'), הציע חומר למוזיקאים שהעריץ, בהם מיילס דייוויס, ג'וני מיטשל ובוני רייט, עבד על אלבום לאלטר אגו שלו "Camille", עסק בכתיבה והפקה ללהקות שהקים בפרויקטים הצדדיים שלו, בהם אפולוניה 6 (אנ') ו־"The Family" (אנ') ועבד על כמה פרויקטים נוספים שלא יצאו לאור. סוזנה מלווין (זמרת וארוסתו לשעבר) סיפרה:
מוסר העבודה שלו היה מטורף. אם לא יכולת לעמוד בקצב, היית בחוץ [...] הוא היה מתקשר אליך בשלוש בבוקר והיה אומר: 'אני חותך לאולפן, מה את עושה?' ואז הוא היה מנתק, ואת ידעת שאת צריכה להיות באולפן. זה היה זמן לעבוד. לא היו דיבורים. את היית על לוח הזמנים שלו.
פרינס סיפר:
אני שומע דברים בשינה שלי. אני הולך סביב ומגיע לחדר האמבטיה ומנסה לצחצח את השיניים שלי, ופתאום המברשת מתחילה לרטוט. זה מגניב, אתה יודע? אתה צריך לזרום עם זה, וזה אומר לשמוט את המברשת ולהגיע לאולפן, או להשיג גיטרה בס, במהירות! הדברים הטובים ביותר שלי באו ככה.
מוזיקה וכתיבה

"Sign o' the Times" מקיף מגוון רחב של סגנונות. סטיבן תומאס ארלוויין, מבקר AllMusic, כתב שפרינס עושה שימוש בערכה של סוגות – מאלקטרו־פאנק בסיסי וסול עדין לפסודו פופ פסיכדלי והארד רוק חורק, עם נגיעות גוספל, בלוז ופולק על הדרך. באותו אופן, הסופר וחוקר פרינס בן גרינמן כתב: "R&B פוליטי מפחיד, פופ פסיכדלי קולני, פאנק שלדי משקשק עצמות, ו"פוקט סול" כל כך עדין ומגוון עד שכמעט אפשר לקרוא לזה פולק". לדברי עיתונאי המוזיקה טורה (אנ'), יותר מכל דבר אחר האלבום הוא פשיטה של פרינס על מוזיקת נשמה. לעומתו, הסופר והמלחין פול גרימסטד ראה באלבום דוגמה לאוונט פופ (אנ'). יוזימה פיליפ כתב ב"האובזרבר": "אני חושב שהאלבומים שלפני כן היו אלבומי פופ ומוזיקה ניסיונית ברמה הגבוהה ביותר, אבל 'Sign' היה האלבום שבו הוא הראה שהוא שם לב לרצינות שבעולם, תוך שהוא משקף את זה בצליל ובמצב הרוח – שהחיים לא היו רק מסיבה". עוד כתב, שהשימוש שנעשה לאורך האלבום במכונת תופים הוא דוגמה ל"מוזיקת רוק אותנטית שנעשית עם מחשבים". העיתונאי ג'ון ברים כתב בסטאר טריביון (אנ') שהאלבום הוא "שילוב מושלם בין הכל" – כל מה שהאמן חקר באופן מסוגנן עד אז – כולל "פאנק מלוטש, פופ קליט, רוק המנוני ובלדות רגישות".
חאניף עבדוראקיב (אנ'), כתב MTV News, כתב שבאלבום יש מסרים פוליטיים ושמסרים אלה ”אינם כאלה של פתרונות, אלא כאלה של הישרדות לנוכח כל אשר לא תוכל לשרוד מולו עוד זמן רב. הפוליטיקה של ההישרדות אומרת שאנו עשויים לרקוד בפרצופה של אפוקליפסה קרבה, להיכנס למיטה עם אלה שאנו אוהבים [...]. אנחנו יכולים לנגן ברחובות, או לפנטז על עולם חדש לברוח לתוכו. ב־"Sign ‘O’ The Times", אחרי שפורשים את כל הנוף המבהיל, פרינס שם את הנוף בצד, מציג את כל האפשרויות שלנו להישרדות על השולחן, ואומר לנו לבחור”.
הצלחה והוצאה לאור

אף על פי שבעיני מבקרי המוזיקה "Sign o' the Times" נחשב כאחד מאלבומיו הטובים ביותר של פרינס, מבחינה מסחרית הוא לא הצליח כשלושת האלבומים שקדמו לו. פרינס לא ערך סיבוב הופעות לאלבום בארצות הברית. הוא גם ביטל הופעות בבריטניה (כלומר סיבוב ההופעות הגיע רק למיינלנד של אירופה). יתר על כן, ב־1987, שנת יציאת האלבום, יצאו לאור גם מספר נכבד של קלאסיקות מצליחות בהן "Bad" של מייקל ג'קסון, "Faith" של ג'ורג' מייקל, "Who's That Girl" של מדונה, "The Joshua Tree" של U2 ו־"Hysteria" של דף לפרד. "Sign o' the Times" הגיע למקום השישי בבילבורד 200 והגיע לטופ 10 בהממלכה המאוחדת, צרפת, אוסטריה, איטליה, נורווגיה, שוודיה וניו זילנד וכן הגיע למקום הראשון בשווייץ. שלושה מבין ארבעת הסינגלים הגיעו לטופ 10 בבילבורד הוט 100: "Sign o' the Times" הגיע למקום השלישי, "U Got the Look" הגיע למקום השני, ו־"I Could Never Take the Place of Your Man" הגיע למקום העשירי. האלבום נכנס למצעד בילבורד 200 מחדש בעקבות מות פרינס ב־2016 והגיע למקום ה־20.
הצלחה והוצאה לאור > ההנפקות מחדש: מהדורות העריכה הדיגיטלית המחודשת (רימסטרד), דלוקס וסופר דלוקס

האלבום הונפק מחדש במהדורות עריכה דיגיטלית מחודשת (רימסטרד), דלוקס וסופר דלוקס, ב־25 בספטמבר 2020. מהדורת הסופר דלוקס כוללת תשעה תקליטורים עם עריכה דיגיטלית מחודשת של האלבום המקורי, כל 13 הסינגלים, המקסי סינגלים והצדדי הב', 45 רצועות שלא פורסמו בעבר ושתי הקלטות מהופעות חיות שנערכו בסיבוב ההופעות של האלבום, Sign o' the Times Tour (אנ'): הקלטת אודיו מהופעה שנערכה ב־20 ביוני 1987 באצטדיון חאלחנווארט (אנ') באוטרכט, הולנד והקלטת וידאו של הופעה שערך פרינס ב־31 בדצמבר 1987, ערב ראש השנה האזרחית, בפייזלי פארק (אנ'). נוסף לכך, יצא לאור מארז סינגלים "7 במהדורה מוגבלת של 1987 יחידות. המארז כלל אודיו ערוך דיגיטלית מחדש (remastered) של ארבעת הסינגלים "7 שיצאו לאור ב־1987, שני סינגלים פרומו בהוצאה רשמית של "וורנר רקורדס" וכן, לראשונה, הוצאה של סינגל "7 הכולל שתי גרסאות לרצועה שלא פורסמה בעבר "Witness 4 The Prosecution"‏.
העטיפה

הצלם ג'ף כץ צילם את כל הצילומים המופיעים באלבום, בקידום האלבום ובחוברת סיבוב ההופעות.
כץ הוזמן לערוך את הצילומים במיניאפוליס, במחסן שהוסב לאולפן הקלטות ושימש את פרינס לחזרות ולהקלטות. כשכץ הגיע, היו רק תופים במקום. פרינס שלח אנשים לביתו שבפייזלי פארק (אנ') כדי להביא חפצים שישמשו תפאורה לצילום, אך כץ ציין שעדיין חסר רקע. מכיוון שהיה זה יום ראשון, וכפי שכץ סיפר – "במיניאפוליס הכל סגור ביום ראשון", קארן קרטינגר, מנהלת המשרד, הציעה לשלוח משאית ל"תיאטרון עם ארוחה" (Dinner theater) הסמוך כדי לבדוק האם יש בו רקע מתאים. הצוות חזר עם הרקע ל"ברנשים וחתיכות", שהוצג אז בתיאטרון, ורקע זה שימש לצילומי האלבום. המעצבת לאורה ליפומה התמקדה באותו רקע (מ"מברנשים וחתיכות") לשם עיצוב העטיפה האחורית.
ביקורת והכרה תקשורתית וציבורית

"Sign o' the Times" היה לאלבום שזכה לשבחי הביקורת יותר מכל אלבום אחר של פרינס. בארט בול, מבקר מגזין ספין (אנ'), כתב שהקשר הרופף בין השירים הוא "גאוני" יותר מאשר ותרני, ושאף על פי שאין בו שירים פורצי דרך כדוגמת "Girls & Boys" ושהוא נשמע כמו השמטות, ”השמטות של אף אחד אחר לא יישמעו כל כך חזק, ינענעו כל כך חזק, ינדנדו כל כך בחופשיות”. דון מקליז מ"שיקגו סאן-טיימס" כתב שזה ”מופע של איש אחד, הפגנת כישרון, ואישור לכך שילד הפלא בעברו התבגר”. רוברט קריסטיגו, מבקר "וילג' ווייס", כתב שאף שהאלבום אינו "פריצת דרך רשמית", הרי ש”מוזיקאי הפופ המוכשר ביותר בדורו” מוכיח את כישרונו ”למשך שני תקליטורים מתחילתם ועד סופם”. בייחוד הוא התפעל מ”תכסיסי הלהקה של איש אחד” ומהזמרה הרב־ערוצית, שגורמים לסטיבי וונדר ”להישמע כמו פיתום מתקשה” ושמביעים ”רגשות אמיתיים – הבדידות באולפן לא הפעילה מחדש את הסוליפסיזם שלו”.
"Sign o' the Times" היה מועמד לפרס גראמי לאלבום השנה בטקס פרסי הגראמי ה־30, והסינגל "U Got the Look" היה מועמד לשני פרסים: פרס גראמי לביצוע ה־R&B הקולי הטוב ביותר על ידי צמד או קבוצה ופרס גראמי לשיר הרית'ם אנד בלוז הטוב ביותר. הוא נבחר לאלבום הטוב ביותר של 1987 במשאל המבקרים השנתי Pazz & Jop של "וילג' ווייס". לדברי רוברט קריסטיגו, יוזם ומארגן המשאל, האלבום היה "בקלות המנצח הגדול ביותר" בתולדות המשאל ”וכונן את פרינס כמוזיקאי הרוק אנד רול הגדול של העידן – כזמר־מוזיקאי [...] ביטמאסטר, אין לו מתחרים”. רצועת הנושא, "Sign o' the Times", נבחרה כסינגל הטוב ביותר של 1987 באותו משאל, והסינגלים "I Could Never Take the Place of Your Man" ו־"U Got the Look" דורגו גם הם בעשירייה הראשונה. האלבום דורג שני מבין "אלבומי השנה" של 1987 במשאל מבקרי NME, ורצועת הנושא דורגה ראשונה מבין השירים. בריאיון שנערך בדצמבר 1989, ציין רוברט סמית' מהקיור את "Sign o' the Times" כאחד מהדברים הטובים ביותר בשנות ה־80.
רשימת השירים

כל השירים נכתבו והולחנו על ידי פרינס (למעט היכן שמצוין אחרת).
| תקליט 1: צד א'> מס' | תקליט 1: צד א'> שם | תקליט 1: צד א'> משך | תקליט 1: צד א'>  | תקליט 1: צד א'>  | תקליט 1: צד א'>  | תקליט 1: צד א'>  | תקליט 1: צד א'>  | תקליט 1: צד א'>  | תקליט 1: צד א'>  |
| --- | --- | --- | --- | --- | --- | --- | --- | --- | --- |
| 1. | Sign o' the Times  | 5:02 |  |  |  |  |  |  |  |
| 2. | Play in the Sunshine  | 5:05 |  |  |  |  |  |  |  |
| 3. | Housequake  | 4:38 |  |  |  |  |  |  |  |
| 4. | The Ballad of Dorothy Parker  | 4:04 |  |  |  |  |  |  |  |
| תקליט 1: צד ב'> מס' | תקליט 1: צד ב'> שם | תקליט 1: צד ב'> משך | תקליט 1: צד ב'>  | תקליט 1: צד ב'>  | תקליט 1: צד ב'>  | תקליט 1: צד ב'>  | תקליט 1: צד ב'>  | תקליט 1: צד ב'>  | תקליט 1: צד ב'>  |
| --- | --- | --- | --- | --- | --- | --- | --- | --- | --- |
| 5. | It  | 5:10 |  |  |  |  |  |  |  |
| 6. | Starfish and Coffee (פרינס, סוזנה מלווין (שותפה במילים))   | 2:51 |  |  |  |  |  |  |  |
| 7. | Slow Love (פרינס, קרול דייוויס (אנ') (שותפה במילים))   | 4:18 |  |  |  |  |  |  |  |
| 8. | Hot Thing  | 5:39 |  |  |  |  |  |  |  |
| 9. | Forever in My Life  | 3:38 |  |  |  |  |  |  |  |
| תקליט 2: צד ג'> מס' | תקליט 2: צד ג'> שם | תקליט 2: צד ג'> משך | תקליט 2: צד ג'>  | תקליט 2: צד ג'>  | תקליט 2: צד ג'>  | תקליט 2: צד ג'>  | תקליט 2: צד ג'>  | תקליט 2: צד ג'>  | תקליט 2: צד ג'>  |
| --- | --- | --- | --- | --- | --- | --- | --- | --- | --- |
| 10. | U Got the Look (כולל זמרה ללא קרדיט של שינה איסטון)   | 3:58 |  |  |  |  |  |  |  |
| 11. | If I Was Your Girlfriend  | 4:54 |  |  |  |  |  |  |  |
| 12. | Strange Relationship  | 4:04 |  |  |  |  |  |  |  |
| 13. | I Could Never Take the Place of Your Man  | 6:31 |  |  |  |  |  |  |  |
| תקליט 2: צד ד'> מס' | תקליט 2: צד ד'> שם | תקליט 2: צד ד'> משך | תקליט 2: צד ד'>  | תקליט 2: צד ד'>  | תקליט 2: צד ד'>  | תקליט 2: צד ד'>  | תקליט 2: צד ד'>  | תקליט 2: צד ד'>  | תקליט 2: צד ד'>  |
| --- | --- | --- | --- | --- | --- | --- | --- | --- | --- |
| 14. | The Cross  | 4:46 |  |  |  |  |  |  |  |
| 15. | It's Gonna Be a Beautiful Night (דוקטור פינק (אנ'), אריק לידס (אנ') (שותפים במוזיקה), פרינס)   | 8:59 |  |  |  |  |  |  |  |
| 16. | Adore  | 6:29 |  |  |  |  |  |  |  |
משתתפים

המידע נלקח מהערות האלבום ומאתר Discogs‏.
פרינס – זמרה, כלים שונים
ליסה קולמן (אנ') – סיטאר Fairlight (אנ'), חליל מעץ (12), קלידים (15), קולות רקע (7, 15)
וונדי מלווין (אנ') – גיטרה וקולות רקע (7), תוף מרים ותופי קונגה (12, 15)
שילה אי (אנ') – תופים (10), כלי הקשה (10, 15), ראפ (15)
דוקטור פינק (אנ') – קלידים (15)
מיקו וויבר (אנ') – גיטרה (15)
מארק בראון (אנ') – גיטרה בס (15)
בובי זי (אנ') — תופים (15)
אריק לידס (אנ') — סקסופון (3, 7, 8, 15, 16)
אטלנטה בליס (אנ') — חצוצרה (3, 7, 15, 16)
סוזנה מלווין – זמרה (15), זמרת רקע (2, 4, 6)
ג'יל ג'ונס (אנ') – זמרה (15)
גרג ברוקס – קולות רקע (15)
וואלי סאפורד– קולות רקע (15)
ג'רום בנטון – קולות רקע (15)
שינה איסטון – אמנית תורמת
קלייר פישר (אנ') – עיבודים תזמורתיים
הקהל ב־"It's Gonna Be a Beautiful Night" ‏(15) הוקלט במהלך הופעה חיה של פרינס והרבולושן בפריז ב־25 באוגוסט 1986, כחלק מסיבוב ההופעות Parade Tour (אנ'), והקרדיט לו נתון ל"6,000 פריזאים נפלאים". עם זאת, הזמרה, הראפ של שילה אי והאוברדאבס הכליים הוקלטו באולפני "סאנסט סאונד" ב־22 בנובמבר.
משתתפים > הפקה

פרינס – הפקה, טכנאות קול, עיבוד, הלחנה, ביצוע
ברני גרונדמן (אנ') — מאסטרינג
סוזן רוג'רס (אנ') – טכנאית קול
קוק ג'ונסון – טכנאי קול
ג'ף כץ – צילום
לאורה ליפומה – ארט דיירקטור
קוואלו, ראפלו ופרגנולי – ניהול
מצעדים > מצעדים שבועיים

|   ‏‏‏  מצעדים שבועיים (1987)> מדינה |   ‏‏‏  מצעדים שבועיים (1987)> מצעד |   ‏‏‏  מצעדים שבועיים (1987)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 20 |
|  ארצות הברית | בילבורד 200 | 6 |
|  ארצות הברית | מצעד אלבומי ה-R&B/היפ-הופ | 4 |
|  גרמניה | GfK – טופ 100 | 11 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 4 |
|  יפן | אוריקון | 13 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 6 |
|  צרפת | SNEP | 4 |
|  קנדה | מצעד האלבומים הקנדי | 25 |
|  שוודיה | סוורייטופליסטן | 6 |
|  שווייץ | המצעד השווייצרי | 1 |
האלבום צעד מחדש לאחר מות פרינס ב־2016, ועם צאת המהדורות המחודשות ב־2020.
|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |
| --- | --- | --- |
|  איטליה | מצעד האלבומים האיטלקי | 71 |
|  ארצות הברית | בילבורד 200 | 20 |
|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |
| --- | --- | --- |
|  אירלנד | מצעד האלבומים האירי | 9 |
|  ארצות הברית | בילבורד 200 | 20 |
|  גרמניה | GfK – טופ 100 | 3 |
|  דנמרק | היטליסטן | 35 |
|  הולנד | מצעד 100 האלבומים ההולנדיים | 2 |
|  הונגריה | Mahasz | 4 |
|  הממלכה המאוחדת | מצעד האלבומים הבריטי | 7 |
|  ולוניה | אולטראטופ 40 | 10 |
|  נורווגיה | VG-lista | 22 |
|  ספרד | PROMUSICAE | 16 |
|  פורטוגל | מצעד האלבומים הפורטוגזי (AFP) | 18 |
|  פינלנד | המצעדים הפיניים הרשמיים | 48 |
|  פלנדריה | אולטראטופ 50 | 2 |
|  שווייץ | המצעד השווייצרי | 3 |
מצעדים > מצעדי סוף שנה

|   ‏‏‏  מצעדים שנתיים (1987)> מדינה |   ‏‏‏  מצעדים שנתיים (1987)> מצעד |   ‏‏‏  מצעדים שנתיים (1987)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 98 |
|  ארצות הברית | בילבורד 200 | 47 |
|  הולנד | מצעד 100 האלבומים ההולנדיים | 6 |
|  הממלכה המאוחדת | מצעד האלבומים הבריטי | 79 |
|  צרפת | SNEP | 24 |
|  שווייץ | המצעד השווייצרי | 6 |
מצעדים > סינגלים

מיקומי שיא בבילבורד ובמצעד הסינגלים הבריטי.
| סינגל | מצעד | מיקום שיא |
| --- | --- | --- |
| Sign o' the Times | בילבורד הוט 100 | 3 |
| Sign o' the Times | מצעד שירי ה-R&B/היפ-הופ | 1 |
| Sign o' the Times | מצעד הסינגלים הבריטי | 10 |
| If I Was Your Girlfriend | בילבורד הוט 100 | 67 |
| If I Was Your Girlfriend | מצעד שירי ה-R&B/היפ-הופ | 12 |
| If I Was Your Girlfriend | מצעד הסינגלים הבריטי | 20 |
| U Got the Look | בילבורד הוט 100 | 2 |
| U Got the Look | מצעד שירי ה-R&B/היפ-הופ | 11 |
| U Got the Look | מצעד הסינגלים הבריטי | 11 |
| I Could Never Take the Place of Your Man | בילבורד הוט 100 | 10 |
| I Could Never Take the Place of Your Man | מצעד שירי ה-R&B/היפ-הופ | 14 |
| I Could Never Take the Place of Your Man | מצעד הסינגלים הבריטי | 29 |
הערות
"Hot Thing" יצא כסינגל פרומו.
למעט רצועת הנושא, כל הווידאו קליפים של הסינגלים הם הסצנות המוצגות בסרט ההופעה. אמנם הקליפ של "U Got the Look" צולם בנפרד. לאחר זמן קצר "Sign o' the Times" בוצע חי בפרסי הווידאו קליפים של MTV, והקליפ אף הגיע ל־VH1 Soul (אנ'), כלומר לכל הסינגלים יש ווידאו קליפים שצולמו במועדון או בהופעה.
נתוני מכירות

| מדינה | הסמכה | יחידות מאושרות / מכירות |
| --- | --- | --- |
| אוסטרליה (ARIA) | זהב | 35,000^ |
| איטליה | - | 70,000 |
| ארצות הברית (RIAA) | פלטינה | 1,000,000^ |
| הממלכה המאוחדת (BPI) | פלטינה | 300,000^ |
| גרמניה (BVMI) | זהב | 250,000^ |
| הולנד (NVPI) | פלטינה | 100,000^ |
| ניו זילנד (RMNZ) | זהב | 7,500^ |
| צרפת (SNEP) | זהב ×2 | 280,500* |
| שווייץ (IFPI) | זהב | 25,000^ |
^אומדן היחידות המופצות מתבסס על הסמכת האלבום בלבד
לקריאה נוספת

Jason Draper, Prince: Life & Times, Jawbone Press, 2008, ISBN 978-1-906002-18-3
ביאורים

↑  פרס גראמי לביצוע ה־R&B הקולי הטוב ביותר על ידי צמד או קבוצה (BEST R&B PERFORMANCE BY A DUO OR GROUP WITH VOCAL) ופרס גראמי לשיר הרית'ם אנד בלוז הטוב ביותר (BEST RHYTHM & BLUES SONG.)
↑  אמנם רוב הרצועות לא כללו חברי להקה כלל.
↑  "Camille" הוקלט בסתיו 1986.
↑  אין לבלבל בין "Crystal Ball" שהוזכר לעיל למארז Crystal Ball (אנ') שיצא ב־1998. למעט השם ורצועת הנושא המשותפים, והעובדה ששניהם אלבומים משולשים, מדובר בשני אלבומים שונים.
↑  סרטים נלווים נוצרו לאלבומים "Purple Rain ו־"Parade", וכן לאלבום זה.
↑  להרחבה ראו (Unreleased Prince projects).
↑  להרחבה ראו (Multitrack recording).
↑  ”הוא לא היה קפדן בדיוק באודיו [...] הוא הכיר בכך שאף אחד לא נכנס לחנות התקליטים לחפש צלילים, הוא הולך לשם לחפש מוזיקה. מה שהוא היה צריך מציוד האודיו ומהאנשים שהפעילו אותו זה רק לתת לאות לזרום – לא לתת לשום דבר להתקלקל או לגרום לו לעצור. התשובה הייתה חייבת תמיד להיות 'כן' – אז היית צריך להבין איך לבצע את זה!”.
↑  חלק היבשת, בניגוד לאיים.
↑  מן האלבום "Parade".
↑  קטעים שמוקלטים, אך לא נכללים בגרסה הסופית.
↑  BEST R&B PERFORMANCE BY A DUO OR GROUP WITH VOCAL
↑  BEST RHYTHM & BLUES SONG
↑  למקום הראשון נבחר "Yo! Bum Rush the Show" של "פאבליק אנמי".
↑  מחבר האנציקלופדיה למוזיקה פופולרית (אנ').
סכר איירון גייט

| --- | --- |
 מיקום:  מחוז סיסקיו, קליפורניה, ארצות הברית
 סוג:  סכר סוללה
 סוכר את:  הנהר קלאמת
 יוצר את:  מאגר איירון גייט
 אורך:  160 מטרים
 גובה:  53 מטרים
 ייצור חשמל:  18 מגה-ואט
 תקופת הבנייה:  1964
 שטח אגם:  4.1 קמ"ר
 נפח אגם:  0.72 קמ"ק
 קואורדינטות:  41°56′02″N 122°26′07″W﻿ / ﻿41.933889°N 122.435278°W﻿ / 41.933889; -122.435278
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סכר איירון גייט(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סכר איירון גייט(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסכר איירון גייט(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסכר איירון גייט
סכר איירון גייט (באנגלית: Iron Gate Dam, מילולית: "סכר שער הברזל") הוא סכר עפר על הנהר קלאמת בצפון מדינת קליפורניה בארצות הברית המשמש לייצור אנרגיה הידרואלקטרית. הסכר שהחל לפעול ב-1964 שוכן בסמוך ליישוב הקטן הורנברוק. הסכר חוסם את הנהר קלאמת תוך יצירת מאגר אגם איירון גייט (Iron Gate Lake Reservoir). זהו התחתון ביותר מבין סדרת הסכרים לייצור חשמל על הנהר, במסגרת המיזם ההידרואלקטרי של הנהר קלאמת (אנ'), המופעל על ידי חברת החשמל הפסיפית (PacifiCorp). הוא גם מהווה את המחסום הראשון בפני נדידת אלתית בקלאמת. מדגרת הדגים של איירון גייט הוצבה ממש אחרי הסכר, ואלתית וסטילהד משוחררים חזרה לנהר.
מאגר איירון גייט

מאגר איירון גייט הוא אגם מלאכותי על הנהר קלאמת במחוז מחוז סיסקיו, קליפורניה, ליד גבול אורגון של ארצות הברית. האגם חסום על ידי סכר איירון גייט, המופעל על ידי חברת החשמל הפסיפית. עומקו הממוצע 21.4 מטרים.
מאגר איירון גייט הוא בסיס לכמה פעילויות נופש. יש כמה אתרי מחנאות בצד המערבי של המאגר. חלק מאתרי המחנאות כגון מירור קוב (Mirror Cove) וג'וניפר פוינט (Juniper Point) פתוחים ממאי עד אוקטובר. אחרים כמו קמפ קריק (Camp Creek) פתוחים כל השנה. כל אתרי המחנאות הם ללא תשלום. לכל אתר יש נקודת השקה לאגם, המאפשרת שיט בסירות ובקיאקים ושחייה במאגר. המאגר מכיל אוקונוס צהוב (Perca flavescens), טרוטה, בס גדול-לוע, שפמנון וטרוטת עין-הקשת, מה שהופך אותו למקום דיג פופולרי.
בשנת 2020 פרסמה המדינה אזהרת סכנה מפני פריחת אצות כחולות ירוקות (כחוליות) מזיקה. פריחות אלו רעילות לבני אדם ולבעלי חיים ולכן פורסמו הודעות שמזהירות מפני שחייה במאגר ואכילת כל דג מהמאגר. היו דיווחים בעבר, אך מאז לא נמסרו אזהרות. הגידול בפריחת אצות אלו התרחש ככל הנראה עקב מפלס מים נמוך יותר ועליית טמפרטורות המים.
פירוק עתידי

סכר איירון גייט (מזהה 11516530) וסכר ג'ון סי. בויל הם שניים מארבעה סכרים בנהר קלאמת שיפורקו במסגרת חוק השיקום הכלכלי של הקלאמת (Klamath Economic Restoration Act). החל מפברואר 2016, מדינות אורגון וקליפורניה, בעלי הסכרים, הרגולטורים הפדרליים וגורמים נוספים הגיעו להסכמה לפרק את כל ארבעת הסכרים עד שנת 2020, כפוף לאישור ועדת הסדרת האנרגיה הפדרלית (FERC). החל מאוקטובר 2020, המשא ומתן נתקע. ב-26 באוגוסט 2022 פרסם ה-FERC את ההצהרה הסופית על ההשפעה הסביבתית (Environmental Impact Statement, בראשי תיבות EIS) על פירוק הסכר שבה אישר את פירוק הסכרים. הסכר צפוי להיות מפורק במועד שטרם נקבע בשנים 2023-2024.
ההחלטה היא הצלחה של התנועה לפירוק הסכרים על הנהר קלאמת (Un-Dam the Klamath) הפועלת במשך כ-20 שנה. התנועה טוענת שיש להסיר את הסכרים מכיוון שהם יוצרים פריחת אצות רעילה, מקטינים מאוד את כמות דגי האלתית בנהר, גורמים למחלות בדגים, מאיימים על אורח החיים של שבטים הילידים, מגבירים את הסיכונים הבריאותיים של בני השבטים ופוגעים בתעשיית הדיג בחוף המערבי. שבעה מיני דגים מאוימים על ידי הסכרים. נטען גם שהסרת הסכרים מועילה כלכלית.
הערות שוליים

↑  "Iron Gate Fish Hatchery".
↑  "Document Display | NEPIS | US EPA". nepis.epa.gov (באנגלית). נבדק ב-2022-04-30.
↑  "Iron Gate Reservoir". Discover Siskiyou (באנגלית).
↑  "#88 – Iron Gate Reservoir". 101 Things To Do Shasta Cascade (באנגלית). 2015-04-01.
↑  Kinkade, Skye. "Don't go in the water: dangerous algal blooms at Iron Gate, Copco reservoirs". Siskiyou Daily News (באנגלית).
↑  KLAMATH R BL IRON GATE DAM CA
↑  "New plan to remove Klamath River dams without help from Congress". 3 בפברואר 2016. {{cite web}}:  (עזרה)
↑  Major Milestone Met for Klamath Dams Removal
↑  "Major hurdle cleared in plan to demolish 4 Klamath River dams". opb.
↑  Hartel, Diana (25 במאי 2011). "Doctor's Orders: Undam the Klamath". High Country News. {{cite web}}:  (עזרה)תחזוקה - ציטוט: url-status (link)
↑  "Dams Are Threatening California Salmon and a Native Tribe's Culture". VICE News. 22 באוקטובר 2020. {{cite web}}:  (עזרה)תחזוקה - ציטוט: url-status (link)
↑  "Top 5 California Dams Out" (PDF). California Trout: The 2019 Report. 2019.
↑  Honea, Jon (31 במאי 2020). "When Does it Make Sense to Undam a River?". The Maritime Executive. {{cite web}}:  (עזרה)
סכר ג'ון סי. בויל

| --- | --- |

סכר ג'ון סי. בויל בעת שחרור מי מאגר עודפים
 מיקום:  מחוז סיסקיו, קליפורניה, ארצות הברית
 סוג:  סכר כבידה יחד עם סכר סוללה
 סוכר את:  הנהר קלאמת
 יוצר את:  מאגר ג'ון סי. בויל (אנ')
 אורך:  217 מטרים
 גובה:  21 מטרים
 ייצור חשמל:  98.7 מגה-ואט
 תקופת הבנייה:  1956–1958 (כשנתיים)
 שטח אגם:  1.54 קמ"ר
 נפח אגם:  0.0052 קמ"ק
 קואורדינטות:  42°07′25″N 122°02′54″W﻿ / ﻿42.123476°N 122.048345°W﻿ / 42.123476; -122.048345
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סכר ג'ון סי. בויל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סכר ג'ון סי. בויל(למפת אורגון רגילה) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט סכר ג'ון סי. בויל(למפת אורגון מוגדלת) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט סכר ג'ון סי. בויל
סכר ג'ון סי. בויל (באנגלית: John C. Boyle Dam) הוא סכר הידרואלקטרי במחוז קלאמת בדרום מדינת אורגון בארצות הברית. הוא סוכר את הנהר קלאמת בחלקו העליון, מדרום (במורד הזרם) ליישוב קנו, וכ-20 קילומטרים צפונית לגבול קליפורניה. במקור הסכר נבנה בשם "ביג בנד" (Big Bend, "העיקול הגדול"). שמם של מתחם הסכר ותחנת הכוח שונה כדי לכבד את ג'ון סי. בויל (1899–1979), סגן הנשיא, המנהל כללי והמהנדס הראשי הוותיק של "חברת החשמל של קליפורניה ואורגון" (California Oregon Power Company, בראשי תיבות COPCO), חברת חשמל בבעלות פרטית ששירתה את דרום אורגון וחלקים מצפון קליפורניה, ונרכשה אחר כך על ידי חברת החשמל הפסיפית. בויל היה אחראי על התכנון של כמעט כל המיזם ההידרואלקטרי של נהר הקלאמת (אנ').
סכר ההטיה בויל כולל מספר קטעים (סכר סוללה, סכר כבידה מבטון, צינורות כניסה ומברץ) המתחברים ליצירת ראש סכר באורך כולל של 217 מטרים בגובה של 21 מטרים. החלק של מברץ הבטון מכיל שלושה שערים ויוצר את מאגר ג'ון סי. בויל (אנ'). האתר כולל גם מסכי דגים, סולם דגים ומבנים נלווים.
הסכר מייצר חשמל בזמני שיא הצריכה, כלומר לפעמים הוא מייצר חשמל ומחזיר מים לנהר; בפעמים אחרות רק כמות קטנה של מים מוחזרת לנהר. זה גורם לאפקט "טבעת האמבטיה" במורד הזרם מהטורבינות של תחנת הכוח.